Document ID: 31997D0094

Komisijos sprendimas
1997 m. sausio 8 d.
dėl priemonių, kurios yra būtinos tam tikrų gyvūninės kilmės produktų sertifikavimo taisyklėms įgyvendinti
(tekstas svarbus EEE)
(97/94/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 17 d. Tarybos direktyvą 92/118/EEB, nustatančią gyvūnų ir visuomenės sveikatos reikalavimus, taikomus Bendrijai prekiaujant ir importuojant produktus, kuriems netaikomi reikalavimai, nustatyti specifinėse Bendrijos taisyklėse, minėtose Direktyvos 89/662/EEB A priedo 1 dalyje, o patogenų atveju - Direktyvoje 90/425/EEB [1] su paskutiniais pakeitimais, padarytais Komisijos sprendimu 96/405/EB [2], ypač į jos 10 straipsnio 2 dalies c punktą,
atsižvelgdama į 1992 m. birželio 16 d. Tarybos direktyvą 92/46/EEB [3], nustatančią žaliavinio pieno, karščiu apdoroto pieno ir pieno produktų gamybos bei išleidimo į rinką sveikatos taisykles, su paskutiniais pakeitimais, padarytais Direktyva 96/23/EEB [4], ypač į jos 36 straipsnį,
atsižvelgdama į 1971 m. vasario 15 d. Tarybos direktyvą 71/118/EEB [5] dėl sveikatos problemų, turinčių įtakos šviežios paukštienos gamybai ir išleidimui į rinką, su paskutiniais pakeitimais, padarytais Direktyva 96/23/EB, ypač į jos 14B straipsnio 1 dalies c punktą,
atsižvelgdama į 1989 m. birželio 20 d. Tarybos direktyvą 89/437/EEB [6] dėl higienos ir sveikatos problemų, turinčių įtakos kiaušinių produktų gamybai ir išleidimui į rinką, su paskutiniais pakeitimais, padarytais Direktyva 96/23/EEB, ypač į jos 11 straipsnio 4 dalį,
atsižvelgdama į 1994 m. gruodžio 14 d. Tarybos direktyvą 94/65/EB [7], nustatančią maltos mėsos ir mėsos gaminių gamybos ir pateikimo į rinką reikalavimus, ypač į jos 13 straipsnio I B 1 dalies c punktą,
kadangi Komisijos sprendimai 94/309EB [8], 94/446/EB [9] ir 94/344/EB [10] su paskutiniais pakeitimais, padarytais Sprendimu 96/106/EB [11], atitinkamai nustato gyvūnų sveikatos sąlygas ir veterinarinį sertifikavimą iš trečiųjų šalių importuojamam tam tikram gyvūnėlių maistui ir gyvūnėliams skirtiems tam tikriems nešikšnintiems ėdamiems produktams, turintiems mažai pavojingų medžiagų, kaulams ir kaulų produktams, ragams ir ragų produktams, kanopoms ir kanopų produktams, išskyrus jų miltus, skirtiems tolesniam perdirbimui į produktus, neskirtus žmonių ar gyvūnų vartojimui, ir perdirbtiems gyvūniniams baltymams, įskaitant tokių baltymų turinčius produktus, skirtiems gyvūnų vartojimui; kadangi Sprendimas 96/106/EB šiuos sprendimus iš dalies pakeitė, numatydamas jų taikymą nuo 1997 m. sausio 1 d.;
kadangi Direktyvos 92/46/EB 13 straipsnio 1 dalies pirmoji įtrauka numato, kad gyvūnai ūkiuose turi būti reguliariai tikrinami veterinaro, siekiant įsitikinti, kad laikomasi A priedo I skyriaus nuostatų;
kadangi Komisijos sprendimas 95/343/EB [12] su paskutiniais pakeitimais, padarytais Sprendimu 96/106/EB, nustatantis gyvūnų sveikatos sąlygas ir importuojamo pieno bei pieno produktų, skirtų žmonių vartojimui, veterinarinį sertifikavimą, taikomas nuo 1997 m. sausio 1 d.; kadangi šis sprendimas turi būti pakeistas, kad jis atitiktų Direktyvą 92/46/EEB;
kadangi Komisijos sprendimai 96/712/EB [13], 97/38/EB [14], 97/41/EB [15] ir 97/29/EB [16] atitinkamai nustato visuomenės sveikatos deklaracijų ir sveikatos ženklų modelius importuojamai iš trečiųjų šalių šviežiai paukštienai, specifinius sveikatos reikalavimus importuojamiems kiaušinių produktams, skirtiems žmonių vartojimui, sveikatos sąlygas ir visuomenės sveikatos pažymą importuojamiems iš trečiųjų šalių iš paukštienos, naminių ir laukinių žvėrelių bei triušių mėsos pagamintiems produktams ir visuomenės sveikatos pažymą importuojamai iš trečiųjų šalių maltai mėsai ir mėsos ruošiniams; kadangi šių sprendimų taikymo data - 1997 m. sausio 1 d.;
kadangi Komisijos sprendimas 96/449/EB [17] numato naujas taisykles dėl alternatyvių apdorojimo karščiu sistemų, naudojamų perdirbant gyvūninės kilmės atliekas, patvirtinimo, kad Bendrijoje būtų sunaikinti galvijų kempinligės sukėlėjai; kadangi pradėjus taikyti šias taisykles, reikia nuo tos datos iš dalies pakeisti importo iš trečiųjų šalių sistemą; kadangi norint išvengti nereikalingų trikdymų, tikslinga leisti dabartinei sistemai veikti iki tos datos;
kadangi šių sprendimų prieduose išvardytos pažymos įsigalioja 1997 m. sausio 1 d.; kadangi dėl administracinių sunkumų atrodo, kad kai kurie prekybos srautai gali negalėti laiku prisitaikyti prie suderintosios sistemos; kadangi tačiau nedera ilgiau atidėlioti pažymų diegimą; kadangi dėl to, numatant prisitaikymui skirtą laikotarpį, tikslinga, kad abi sistemos tam tikrą trumpą laiką veiktų kartu;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybės narės ribotą laiką gali leisti į Bendriją įvežti produktus, kuriems taikomos pažymos, nustatytos priede išvardytuose sprendimuose, remdamosi 1996 m. gruodžio 31 dieną galiojančiomis nacionalinėmis taisyklėmis nustatytomis pažymomis.
2 straipsnis
Tiems produktams, kuriems taikomos pažymos, nustatytos priede išvardytuose sprendimuose, 1 straipsnyje minėtas laikotarpis baigiasi 1997 m. balandžio 1 d.
3 straipsnis
Šis sprendimas yra skirtas valstybėms narėms.
Priimta Briuselyje, 1997 m. sausio 8 d.

Labels: 0
3
17
5